व्यापारियों को इस साल दो कानून में करना होगा कारोबार
1 जुलाई से लागू हो रहे जीएसटी की तैयारी तेज हो गई है। व्यापारियों को इस साल (वर्ष 2017-18) में दो कानून के अंतर्गत कारोबार करना होगा। 1 अप्रैल से 30 जून तक वैट और 1 जुलाई से जीएसटी के अंतर्गत रिटर्न अपलोड करना होंगे।
30 जून तक वैट के रिटर्न दाखिल करना होंगे। वहीं 1 जुलाई से जीएसटी का रिटर्न भरना है। यह पहला मौका होगा जब कारोबारियों को दो कानून में रिटर्न जमा कराना है। गौरतलब है कि जीएसटी कौंसिल की बैठक में केंद्रीय एवं एकीकृत जीएसटी विधेयक को मंजूरी मिलने के बाद अब 1 जुलाई से इसके लागू होने का रास्ता साफ हो गया है।
व्यापारी 15 मार्च तक कराएं इनरोलमेंट- वाणिज्यिककर विभाग के संभागीय उपायुक्त आर. के. तिवारी ने बताया जीएसटीएन के अंतर्गत 15 मार्च तक इनरोलमेंट होंगे। एेसे डीलर जिन्होंने अब तक अपना इनरोलमेंट नहीं कराया है वे 15 मार्च तक करा लें।
डिजिटल साइन कर भी प्रक्रिया पूरी की जा सकती
कर सलाहकार परिषद के अध्यक्ष राकेश भटेवरा ने बताया कि इनरोलमेंट की प्रक्रिया पूरी करने के लिए विभाग ने ई साइन की सुविधा शुरू की है। डीलर आधार नंबर के आधार पर ई साइन कर इनरोलमेंट की प्रक्रिया पूरी कर सकते हैं। वैकल्पिक रूप से डिजिटल सिग्नेचर से साइन कर भी प्रक्रिया पूरी की जा सकती है।
47,904 डीलर के प्रोविजन आईडी अपलोड
रतलाम संभाग के अंतर्गत जीएसटी इनरोलमेंट का काम चल रहा है। विभाग द्वारा जनवरी 2017 तक पंजीयन लेने वाले डीलर की प्रोविजनल आईडी जीएसटीएन द्वारा जारी कर दी गई है। ऐसे डीलर वैट से जीएसटीएन में अपना इनरोलमेंट करवा सकते हैं। विभाग द्वारा जनवरी तक पंजीयन लेने वाले एवं पूर्व में किन्हीं कारणों से प्रोविजनल आईडी नहीं मिलने वाले 47,904 डीलर के प्रोविजन आईडी अपलोड की जा चुकी है। विभाग द्वारा उपलब्ध करवाई गई सूचियों के अनुसार रतलाम सर्कल एक में 464 एवं सर्कल 2 में 638 डीलर का इनरोलमेंट अभी होना शेष है। ऐसे डीलर जिन्होंने एक पेन पर एक से अधिक टीन लिए हैं एवं पूर्व में उन्हें प्रोविजनल आईडी जारी नहीं किया था ऐसे 1879 डीलर की प्रोविजनल आईडी विभाग वेबसाइट पर अपलोड कर चुका है। ऐसे डीलर अब अपना इनरोलमेंट जीएसटी की साइट पर कर सकते हैं। कुछ डीलर के प्रोविजनल आईडी एवं पासवर्ड अभी जीएसटीएन से प्राप्त नहीं हुए हैं। जिन्हें जल्द ही जारी किया जाएगा।
hin_Deva hin_Deva hin_Deva hin_Deva hin_Deva hin_Deva hne_Deva hin_Deva